इस पूर मामले पर एसओ रामकृष्ण द्विवेदी ने बताया कि हमारे फोन पर पिछले दिनों एक फोन आय़ा था। फोन करने वाले ने अपने आप को विधायक बताया और किसी मामले को लेकर जान से मारने की धमकी दी थी जिसके बाद इस मामले की जानकारी अधिकारियों को दी गई और साथ ही सर्विलांस के माध्यम से ये सफलता मिली। पता चला कि फोन करने वाला मुख्य आरोपी चंदन कन्नौजिया है जो कि बलिया जनपद के बांसडीह थाने के गोठौली गांव का निवासी हैं और इस समय मऊ जेल में ही बंद हैं। उसी की शह पर उसके साथी रमेश चौहान ने ये काम किया जिसे गिरफ्तार कर लिया गया है। ये आरोपी थाना भरथिया कादीपुर गांव का निवासी हैं। उसके पास से मोबाइल फोन को बरामद कर लिया गया है। साथ ही संबंधित धाराओं में चालान न्यायालय कर जेल भेज दिया गया हैं।